കൊളഗപ്പാറയില് പിടികൂടിയ 102 കിലോ കഞ്ചാവ് എത്തിച്ചത് ആന്ധ്രയില് നിന്ന് കല്പ്പറ്റ: കൊളഗപ്പാറയില് നിന്ന് ചൊവ്വാഴ്ച രാത്രി പോലീസ് പിടികൂടിയ 102 കിലോ കഞ്ചാവ് എത്തിച്ചത് ആന്ധ്രപ്രദേശില് നിന്ന്. കഞ്ചാവ് കടത്തിനു പിന്നില് വന് ലഹരിമാഫിയയാണെന്നു പോലീസ്. കഞ്ചാവ് കണ്ടെത്തിയ വീടിന്റെ ഉടമ കൊളഗപ്പാറ വട്ടത്തിമൂല കൃഷ്ണന്കുട്ടിയെ കോടതി റിമാന്ഡ് ചെയ്തു.ആഡ്രാപ്രദേശില്നിന്നും വന്തോതില് വയനാട് വഴി കേരളത്തിലേക്ക് കഞ്ചാവ് കടത്തുന്നുണ്ടെന്നും കടത്തികൊണ്ടു വരുന്ന കഞ്ചാവ് ചില്ലറവില്പ്പനക്കായി ജില്ലയുടെവിവിധ ഭാഗങ്ങളില് രഹസ്യമായി സൂക്ഷിച്ചിട്ടുണ്ടെന്നുമുളള വിവരം മനസ്സിലാക്കിയാണ് പരിശോധന നടത്തിയതെന്ന് പോലീസ് അറിയിച്ചു. വയനാട് ജില്ലയില് നിന്നു ആദ്യമായിട്ടാണ് ഇത്രയും അധികം കഞ്ചാവ് ഒരുമിച്ചു പിടിച്ചെടുക്കുന്നത്.അന്യസംസ്ഥാനങ്ങളില് നിന്നു കേരളത്തിലേക്ക വന്തോതില് കഞ്ചാവ് കടത്തുന്ന ലഹരിമാഫിയ ആദിവാസികളെയും സാമ്ബത്തികമായി പിന്നാക്കം നില്ക്കുന്ന ആളുകളെ സ്വാധീനിച്ചും ഭീഷണിപ്പെടുത്തിയും അവരുടെ വീടുകളില്, കടത്തി കൊണ്ടുവരുന്ന കഞ്ചാവ് സൂക്ഷിച്ച് വില്പന നടത്തുകയാണെന്നും പോലീസ് പറഞ്ഞു. കൊളഗപ്പാറയില്നിന്നും പിടിച്ചെടുത്ത കഞ്ചാവ് കടത്തികൊണ്ടു വന്നു സൂക്ഷിച്ച പ്രതികളെകുറിച്ച് പോലീസിന് വ്യക്തമായ സൂചനകള് ലഭിച്ചിട്ടുണ്ട്. ബത്തേരി പോലീസ് ഇന്സ്പെക്ടര് കെ.പി. ബെന്നിയുടെ നേതൃത്വത്തിലുളള പോലീസ് സംഘമാണ് കേസ്അന്വേഷിക്കുന്നത്.